text: [{"text_idx": "#000002", "text": "Fleiri NATO-skip i\u0301 f\u00f8royskum sjo\u0301gvi"}, {"text_idx": "#000003", "text": "I\u0301 kv\u00f8ld eru fy\u0301ra NATO-skip i\u0301 f\u00f8royskum sjo\u0301gvi."}, {"text_idx": "#000004", "text": "Fri\u0301ggjadagin i\u0301 si\u0301\u00f0stu viku byrja\u00f0i NATO-flotavenjingin Dynamic Mongoose 2023 i\u0301 Tro\u0301ndheimi. Venjingin, sum ver\u00f0ur hildin a\u0301 hv\u00f8rjum a\u0301ri i\u0301 Nor\u00f0urh\u00f8vum, heldur fram i\u0301 14 dagar og endar i\u0301 Reykjavi\u0301k. Undir venjingini koma f\u00f8r, sum taka lut, eisini i\u0301 f\u00f8royskt sjo\u0301\u00f8ki at gera samskipandi siglingar-, flog- og leitivenjingar. Talan er um eina antikavba\u0301tavenjing, i\u00f0 hevur til endama\u0301ls at vi\u0301sa og samstundis styrkja evnini hja\u0301 NATO sum verjusamgongu at standa i\u0301mo\u0301ti ho\u0301ttanum fra\u0301 kavba\u0301tum, i\u00f0 koma nor\u00f0ani\u0301fra\u0301."}, {"text_idx": "#000006", "text": "Vant ver\u00f0ur ikki millum oyggjarnar ella a\u0301 fir\u00f0um og sundum. Hugsast kann, at onkur av skipunum, sum taka lut, koma i\u0301 f\u00f8royska havn. I\u0301 tann mun, vant ver\u00f0ur i\u0301 f\u00f8royskum sjo\u0301\u00f8ki, ver\u00f0ur ta\u00f0 i\u0301 h\u00f8vu\u00f0sheitum nor\u00f0anfyri."}, {"text_idx": "#000007", "text": "Til ber hja\u0301 skipum og ba\u0301tum at fa\u0301a samband vi\u00f0 f\u00f8rini, sum eru vi\u00f0 i\u0301 venjingini, a\u0301 VHF. Tey halda seg til galdandi trygdarreglur hja\u0301 NATO vi\u00f0vi\u0301kjandi venjingum. Reglurnar hava til endama\u0301ls i\u0301 minst m\u00f8guligan mun at a\u0301virka fer\u00f0slu og virksemi i\u0301 ti\u0301 \u00f8ki, vant ver\u00f0ur. Meginreglan er, at tann, sum venur, skal vi\u0301kja til tess ikki at a\u0301virka fer\u00f0slu ella virksemi, t.d. fiskiskap."}, {"text_idx": "#000008", "text": "Skip og ba\u0301tar kunnu eisini venda s\u00e6r til V\u00f8rn/MRCC."}, {"text_idx": "#000009", "text": "Hetta er anna\u00f0 a\u0301ri\u00f0 a\u0301 ra\u00f0, at Dynamic Mongoose-venjingin fer fram vi\u00f0 F\u00f8royar."}, {"text_idx": "#000014", "text": "07 Vestur er FM-vinnari hja\u0301 U21"}]